《淡黄柳 吴门重别瞻园》
清代·朱祖谋

东风晚急，吹得梅成雪。眼看江城寒食节。倒柳邮亭渐绿，十日相从正堪折。

宴歌歇。欢心赋春别。打双桨，访桃叶。剩吴天、客雁寒无列。

后夜相思，梦痕何处，来往青溪淡月。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。